text: प्रधानमंत्री नरेंद्र मोदी, बीजेपी अध्यक्ष अमित शाह वाजपेयी जी के पार्थिव शरीर को ले जा रहे ट्रक के पीछे-पीछे पैदल चल रहे थे। वाजपेयी जी की अंतिम यात्रा में कई केंद्रीय मंत्री और कई राज्यों के सीएम भी मौजूद थे। यूपी के गवर्नर राम नाईक, सीएम योगी आदित्यनाथ, महाराष्ट्र के सीएम देवेंद्र फडणवीस, एमपी के सीएम शिवराज सिंह चौहान, उत्तराखंड के सीएम त्रिवेंद्र सिंह रावत, दिल्ली भाजपा अध्यक्ष मनोज तिवारी भी पार्थिव शरीर को ले जा रहे ट्रक के साथ पैदल चल रहे थे।